Nu er det blevet nemmere at få en snak med borgmester Mogens Gade fra Jammerbugt Kommune. På kommunens hjemmeside er oprettet en blog. Det betyder, at borgerne døgnet rundt kan "snakke" med borgmesteren. En blog er et digitalt forum, hvor borgerne døgnet rundt kan komme med deres holdninger og idéer og være med i de aktuelle debatter, som er på bloggen. - Den kommunale hjemmeside skal være med fremme i den digitale udvikling. Derfor har vi taget initiativ til at åbne denne blog, siger Borgmester Mogens Gade. På nettet hedder kommunens hjemmeside www.jammerbugt.dk . Man kan også gå direkte til borgmesterens blog på www.mogensgade.blogspot.com .
Jammerbugt Kommunens borgmester vil gerne snakke med borgerne på nettet